Document ID: 31992R2076

ΚΑΝΟΝΙΣΜΟΣ (ΕΟΚ) αριθ. 2076/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για τον καθορισμό των πριμοδοτήσεων για τον καπνό σε φύλλα κατά ομάδα καπνού καθώς και των κατωφλίων εγγυήσεως που κατανέμονται κατά ομάδα ποικιλιών και κατά κράτος μέλος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς του ακατέργαστου καπνού (1) και ιδίως το άρθρο 4 παράγραφος 1, το άρθρο 8 δεύτερο εδάφιο και το άρθρο 9 παράγραφος 2,
την πρόταση της Επιτροπής (2),
τη γνώμη του Ευρωπαϊκού Κοινοβουλίου (3),
τη γνώμη της Οικονομικής και Κοινωνικής Επιτροπής (4),
Εκτιμώντας:
ότι κατά τον καθορισμό των πριμοδοτήσεων στον τομέα του ακατέργαστου καπνού πρέπει να ληφθούν υπόψη οι στόχοι της κοινής γεωργικής πολιτικής- ότι η κοινή γεωργική πολιτική έχει ιδίως ως στόχους να εξασφαλίσει στο γεωργικό πληθυσμό ένα δίκαιο επίπεδο ζωής, να εγγυηθεί την ασφάλεια του εφοδιασμού και να εξασφαλίσει λογικές τιμές στις παραδόσεις στους καταναλωτές- ότι το ποσό των πριμοδοτήσεων πρέπει να λάβει υπόψη ιδίως τις προηγούμενες και τις προβλεπόμενες δυνατότητες διαθέσεως των διαφόρων καπνών με κανονικές συνθήκες ανταγωνισμού-
ότι τα άρθρα 8 παράγραφος 2 και 9 παράγραφος 2 του κανονισμού (ΕΟΚ) αριθ. 2075/92 προβλέπουν την ετήσια κατανομή των εγγυημένων ποσοτήτων για κάθε ομάδα ποικιλιών μεταξύ των κρατών μελών παραγωγής- ότι θα πρέπει να καθορισθεί το επίπεδο των ποσοτήτων αυτών για τη συγκομιδή 1993 και 1994, λαμβανομένων υπόψη ιδίως των συνθηκών της αγοράς και των κοινωνικοοικονομικών και αγρονομικών συνθηκών των σχετικών ζωνών παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τη συγκομιδή 1993, το ποσό της πριμοδοτήσεως που προβλέπεται στο άρθρο 4 του κανονισμού (ΕΟΚ) αριθ. 2075/92 για καθεμία από τις ομάδες του ακατέργαστου καπνού και τα επιπλέον ποσά καθορίζονται στο παράρτημα Ι του παρόντος κανονισμού.
Άρθρο 2
Για τη συγκομιδή 1993 και 1994, τα κατώφλια εγγύησης που αναφέρονται στα άρθρα 8 και 9 του κανονισμού (ΕΟΚ) αριθ. 2075/92 κατά ομάδα ποικιλιών και κατά κράτος μέλος καθορίζονται στο παράρτημα ΙΙ του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 17
6